Rikunarita-ORG/Wikinium huggingface dataset:
# Honduras

**República de Honduras**|

|  |  |
| --- | --- |
|  |  |
| (Flagg) | (Wapen) |

 |
| Wahlspröök: Libre, Soberana e Independiente |
| Natschonalhymne: Nationalhymne von Honduras |
|  |
| **Hööftstadt** | Tegucigalpa |
| **Gröttste Stadt** |  |
| **Amtsspraak** | Spaansch |
| **Regeren** Präsident von Honduras | Republiek Nasry Asfura |
| **Grött**  • Allens  • Water (%) |   112.492 quadratkilometer km² ? % |
| **Inwahnertall**  • Inwahnerdicht |   /km² |
| **Geldsoort** | Lempira (`[[ISO 4217|]]`) |
| **BBP** | 28.488.721.296 US-Dollar, 31.717.700.115 US-Dollar $ ()

```
$ je Kopp
```
 |
| **Tietzoon** | UTC−6, America/Tegucigalpa (UTC)  |
| **Internet-TLD** | .hn |
| **ISO 3166** | HN |
| **Vörwahl** | `++504` |
|  |

**Honduras** (**República de Honduras**) is en Land in Middelamerika. Dor leevt up 112.412 km² bi 9.540.539 Inwahners. Dat sünd 84,7 Inwahners/km². De Hööftstadt is siet den 30. Oktober 1880 Tegucigalpa mit 1.444.085 Inwahners. Annere wichtige Städer sünd in den Noorden vun dat Land San Pedro Sula mit 801.259 Inwahners un an de Karibik-Küst La Ceiba mit 222.055 Inwahners un Puerto Cortés mit 136.031 Inwahners.

Vun de Lüde in Honduras sünd üm un bi 90% Mestizen. 7% sünd Indianers ut verscheden Stämm un mit verscheden Spraken, 2% sünd Afroamerikaners un bi 1% stammt vun Europäers af.

De Amtsspraak is Spaansch.

Mehr as de Hälft vun de Honduraners warrt as arm ankeken. Dat BBP liggt man bi 2 655 US-$/Inwahner.

## Departamentos

Honduras is indeelt in 18 Departamentos un 298 Municipios. De Municipios wedder warrt in 3.731 statistische Aldeas deelt. Binnen de Aldeas gifft dat denn noch Caseríos, also Wahnplätz mit egen Naam, von de dat 30.591 gifft.

| Naam | Inwahners | Rebeed in km² | Inwahners je km² |
| --- | --- | --- | --- |
|  Departamento Atlántida | 436.252 | 4372 | 99,78 |
|  Departamento Choluteca | 475.300 | 4360 | 109,01 |
|  Departamento Colón | 309.926 | 8249 | 37,57 |
|  Departamento Comayagua | 493.466 | 5124 | 96,30 |
|  Departamento Copán | 371.057 | 3242 | 114,45 |
|  Departamento Cortés | 1.562.394 | 3923 | 398,27 |
|  Departamento El Paraíso | 444.507 | 7489 | 59,35 |
|  Departamento Francisco Morazán | 1.508.906 | 8619 | 175,07 |
|  Departamento Gracias a Dios | 90.765 | 16.997 | 5,34 |
|  Departamento Intibucá | 232.553 | 3123 | 74,46 |
| Departamento Islas de la Bahía | 62.557 | 236 | 265,07 |
|  Departamento La Paz | 198.926 | 2525 | 78,78 |
|  Departamento Lempira | 321.179 | 4228 | 75,96 |
|  Departamento Ocotepeque | 146.030 | 1630 | 89,59 |
|  Departamento Olancho | 520.761 | 23.905 | 21,78 |
|  Departamento Santa Bárbara | 421.337 | 5024 | 83,86 |
|  Departamento Valle | 174.511 | 1665 | 104,81 |
|  Departamento Yoro | 570.595 | 7781 | 73,33 |

## Weblenken

 **Honduras**. Mehr Biller, Videos oder Audiodateien to’t Thema gifft dat bi Wikimedia Commons.

Länner in Noord- un Middelamerika

Belize | Costa Rica | El Salvador | Guatemala | Honduras | Kanada | Mexiko | Nicaragua | Panama | USA

**Afhängige Rebeden**: Bermuda | Gröönland | Saint-Pierre un Miquelon
# Protestantismus

Unner den Naam vun **Protestantismus** sund an un for sik de verschedenen Karken un jem ehre Anhängers tohopenfaat, de dör de Reformatschoon in dat 16. Johrhunnert tostanne kamen sünd. Dor höört de Luthersche Karken, de Reformeerten Karken, de Unieerten Karken un de Dööpers to.

Man, mehr allgemeen, weert dor ok de Karken un Sekten torekent, de desülvigen Grundsätz vertreden doot, as de Karken vun de Reformatschoon un de sik vun de Röömsch-kathoolsche Kark afscheedt hefft, as de Anglikaansche Kark. Ok de evangeelschen Freekarken weert to den Protestantismus torekent un seht sik sülms as „Arven vun de Reformatschoon“ an.

De protestantschen Karken vun de verschedenen Bundslänner hefft sik in Düütschland tohopenslaten in de EKD. In de Nedderlannen gifft dat vun dat Johr 2004 af an de Protestantsche Kark in de Nedderlannen (PKN).

## Historie

De Naam *Protestanten* hett to kriegen mit de Protestatschoon vun Speyer. Up den Rieksdag to Speyer 1529 hefft de Evangeelschen Stänn protesteert gegen den Besluss, dat de Afscheed vun Speyer upböört wurrn is. In düssen Afscheed weer de Länner, de sik de Reformatschoon to egen maakt harrn, toseggt wurrn, se schollen tofreden laten weern. De Protestanten hefft sik 1529 bi ehren Protest beropen up de Glovensfreeheit vun jedeen Minschen.

Eerst mit den Augsborger Religionsfreden vun 1555 hett dat Hillge Röömsche Riek de lutherschen Karken gellen laten un dat duer denn noch bit to'n Enne vun'n Dartigjöhrigen Krieg 1648, bit ok de reformeerte Karken in dat Riek gellen laten wurrn is.

## Protestantsch un Evangeelsch

Hüdigendags meent de Wöör *Protestantsch* un *Evangeelsch* in de düütsche (un plattdüütsche) Umgangssprake datsülvige.

* Friedrich Wilhelm Graf: *Der Protestantismus. Geschichte und Gegenwart*; Beck, München 2006, ISBN 978-3-406-46708-0
* Pavlo Khiminets: *Protestantismus in der Ukraine. Rolle und Stellung des Protestantismus im soziokulturellen Kontext der Geschichte der Ukraine*; Verlag Peter Lang, Frankfort an'n Main 2006, ISBN 3-631-55791-4
* Ernst Troeltsch: *Die Bedeutung des Protestantismus für die Entstehung der modernen Welt*; Schutterwald/Baden 1997, ISBN 978-3-928640-28-2

## Kiek ok bi

* Reformeerte Kark
* Luthersche Kark
* Hugenotten
* Hussiten
# Spokane (Volk)

De **Spokane** (möglicherwies *Sünnenvolk*) sünd en noordamrikaansch Indianerstamm ut de Salish-Spraakfamilie. Se sünd verwandt mit de Kalispel, Pend d'Oreille, Sematuse un Salish. En Ünnerstamm sall de Stamm vun de Coeur d'Alene wesen. Ehr traditschonelle Heimat liggt an de Spokane River, hööftsächlich in de hüdige US-Bundsstaat Washington. Se ünnerdeelen sück in *Lower Spokane*, *Upper Spokane* und *Middle Spokane* (auch *South Spokane*) (also Ünner-, Böwer-, Middel bzw. Süüd-Spokane).

## Historie

De Spokane, de deelwies ok blots Spokan schreeven wurrd, sünd 1805 dör de Lewis-un-Clark-Expeditschoon för de Witten bekannt wurrn, der hör denn besiegt hebbt. Hüdtodag leven de Spokane entweder in de Colville Agentur oder in de Flathead-Reservatschoon in Montana.

## Demografie

Nah Schätzungen leven tegen Ennen vun dat 18. Johrhunnnert tüschen 1400 un 2500 Spokane. De US-Zensus vun 1910 bericht vun 643 Spokane un de ut dat Johr 2000 vun 2650. 1990 hebbt höchstens noch 50 Spokane noch in ehr traditschonell Spraak snackt.

## Bedüüden

Neben de Spokane River givt dat noch Spokane County in Washington un de Stadt Spokane, de all nah de Indianerstamm nömmt wurrn sünd.

## Kiek ok bi

List van Indianer up de noordamerikaansche Kontinent